**Līgums par LVC Alūksnes nodaļas automašīnu mazgāšanu, mazgāšanas veids – ar rokām**

*Rīgā*

*2018. gada “\_\_\_\_\_\_\_”.\_\_\_\_\_\_\_\_\_\_\_\_\_\_\_\_*

**VAS “Latvijas Valsts ceļi”**, reģistrācijas Nr. 40003344207, tās valdes priekšsēdētāja Jāņa Langes personā, kurš rīkojas saskaņā ar valdes 2016. gada 27. jūlija lēmumu Nr. 17/1, turpmāk tekstā - Pasūtītājs, no vienas puses, un

**SIA “JM Grupa”**, reģistrācijas Nr. 44103025140, tās valdes priekšsēdētāja Maira Arāja personā, kurš rīkojas saskaņā ar sabiedrības statūtiem, turpmāk tekstā - Izpildītājs, no otras puses, bet

abi kopā un katrs atsevišķi turpmāk tekstā – Puses/Puse, pamatojoties uz “Publisko iepirkumu likuma” 9. panta kārtībā veiktā iepirkuma Nr. LVC2018/51 “Automašīnu mazgāšanas pakalpojumi” rezultātiem, noslēdza šādu līgumu, turpmāk tekstā - Līgums:

1. **Līguma priekšmets**
   1. Pasūtītājs pasūta, bet **Izpildītājs nodrošina Pasūtītāja vieglā autotransporta mazgāšanas pakalpojumus**, turpmāk tekstā – Pakalpojumi (Pakalpojums), saskaņā ar iepirkuma nolikuma 1. pielikumā “Darba uzdevums” noteikto, kas ir šī Līguma neatņemama sastāvdaļa un noformēts kā Līguma Pielikums Nr. 1, un Izpildītāja iepirkuma “Tehniskajā piedāvājumā” piedāvāto, kas ir šī Līguma neatņemama sastāvdaļa un noformēts kā Līguma Pielikums Nr. 2.
   2. Pasūtītājs norēķinās par Pakalpojumiem atbilstoši Līgumā noteiktajam.
2. **Pakalpojumu saņemšanas termiņš un vieta**
   1. **Pakalpojumi saņemami:**
      1. **36 (trīsdesmit sešus) kalendāros mēnešus**, skaitot no Līguma spēkā stāšanās dienas,vai
      2. **līdz samaksa par Pakalpojumiem ir sasniegusi līgumcenu**, turpmāk tekstā – Līgumcena,

atkarībā no tā, kurš no iepriekš minētajiem nosacījums iestājas pirmais.

* 1. Ja iestājies Līguma 2.1.1. apakšpunktā minētais termiņš, bet Līgumcena nav sasniegta, Puses var vienoties par Pakalpojumu saņemšanas termiņa pagarināšanu līdz Līgumcenas sasniegšanas dienai vai īsākam termiņam, veicot rakstiskus Līguma grozījumus.
  2. Izpildītājs nodrošina Pakalpojumu saņemšanu savā komercdarbības veikšanas vietā pēc adreses – **Vidus iela 8, Alūksne,** saskaņā ar Līguma Pielikumā Nr. 1 noteikto.

1. **Pakalpojumu kvalitāte un garantija**
   1. Izpildītājs garantē, ka nodrošinās Pakalpojumus atbilstoši Līgumā, tā pielikumos un Latvijas tiesību aktos noteiktajām prasībām, kā arī vispārpieņemtajiem kvalitātes standartiem, Pakalpojumu nodrošināšanā ievērojot labas profesionālās prakses priekšnoteikumus.
   2. Ja Pakalpojums bijis nekvalitatīvs, Pasūtītājs piesaka pretenziju nekavējoties mutiski vai rakstiski, bet ne vēlāk kā 2 (divu) darbdienu laikā. Dotajā gadījumā, ja pretenzija ir pamatota, Izpildītājs nekavējoties uz sava rēķina atkārtoti nodrošina Pakalpojumu. Ja pretenzija nav pamatota, Izpildītājs sniedz Pasūtītājam argumentētu atteikumu.
   3. Izpildītājs uzņemas pilnu materiālo atbildību par neatbilstošu materiālu, tehnoloģiju u.tml., ko izmantojis Izpildītājs, pielietošanu, kā rezultātā nodarīti bojājumi Pasūtītāja autotransportam. Konstatējot autotransporta bojājumus, Pasūtītājs ne vēlāk kā 5 (piecu) darbdienu laikā pēc Pakalpojuma saņemšanas iesniedz rakstveidā Izpildītājam pretenziju. Izpildītājam Pasūtītāja pretenzija jāizskata ne vēlāk kā 5 (piecu) darbdienu laikā pēc tās saņemšanas, vienojoties ar Pasūtītāju par apmēriem un termiņiem, kādā tiks novērsti autotransportam radītie bojājumi vai atlīdzināti zaudējumi un izdevumi, lai novērstu minētos bojājumus, vai arī rakstveidā jāsniedz argumentēts atteikums. Gadījumā, ja Izpildītājs nepiekrīt bojājumu nodarīšanas faktam vai atlīdzināmās summas apmēram, Pasūtītājam ir tiesības pieaicināt neatkarīgu ekspertu, kur ekspertīzes veikšanas izmaksas apmaksā Izpildītājs, ja apstiprinās, ka autotransporta bojājumi radušies Izpildītāja vainas dēļ.
   4. Pasūtītājam ir pienākums pirms Pakalpojuma, tas ir – autotransporta mazgāšanas, informēt Izpildītāju, ja autotransporta virsbūvē, stiklos un lukturos ir defekti vai autotransportam ir pievienoti īpaši agregāti, kā arī par autotransporta signalizācijas īpatnībām, kam jāpievērš uzmanība, sniedzot Pakalpojumu, lai nenodarītu autotransportam un tā komponentēm bojājumus. Ja Pasūtītājs nav informējis Izpildītāju par minēto, Izpildītājs nav atbildīgs, ja Pakalpojuma izpildes rezultātā rodas kādi bojājumi.
   5. Izpildītājs nav atbildīgs par autotransporta krāsojuma defektiem, kas var rasties augstspiediena mazgāšanas laikā, ja autotransports ir pārkrāsots, neievērojot tehnoloģiju, vai arī tam ir viegli nostiprinātas uzlīmes.
   6. Izpildītājs nav atbildīgs par mazgāšanas procesā notikušiem autotransporta ārējās apdares elementu bojājumiem, ja tie ir bijuši piestiprināti, neievērojot ražotāja instrukcijas.
2. **Pušu saistības, norēķinu Kartes**
   1. **Izpildītāja tiesības un pienākumi:**
      1. Izpildītājs nodrošina iespēju Pasūtītājam saņemt Pakalpojumus, izmantojot bezskaidras naudas norēķinus – kredītkartes, turpmāk tekstā – Kartes (Karte), vai saņemt Pakalpojumus ar pēcapmaksu;
      2. Izpildītājs līdz mēneša 05. datumam nosūta Pasūtītājam uz Līgumā norādīto elektronisko adresi attaisnojuma dokumentu (rēķinu) un atskaiti par iepriekšējā kalendārajā mēnesī Pasūtītājam nodrošinātajiem Pakalpojumiem, turpmāk tekstā - Atskaite;
      3. Atskaitē Izpildītājs norāda informāciju par iepriekšējā kalendārajā mēnesī Pasūtītājam nodrošinātajiem Pakalpojumiem un katras Pasūtītāja Kartes, ja tāda izsniegta, norēķiniem, tas ir - čeka numurs, Pakalpojuma saņemšanas datums, laiks, vieta, Pakalpojuma nosaukums, Pakalpojuma vienības cena, turpmāk tekstā – Vienības cena, pievienotās vērtības nodoklis, kopējā summa;
      4. Ja Pasūtītājs iesniedz pretenziju attiecībā uz Izpildītāja piestādīto attaisnojuma dokumentu (rēķinu) un/vai Atskaiti, Izpildītājam tā jāizskata ne vēlāk kā 5 (piecu) darbdienu laikā, attiecīgi veicot labojumus Atskaitē un iesniedzot jaunu attaisnojuma dokumentu (rēķinu) (anulējot iepriekš sagatavoto), vai arī sniedzot rakstiski Pasūtītājam argumentētu atteikumu;
      5. Ja Pakalpojums bijis nekvalitatīvs vai autotransportam Pakalpojuma izpildes laikā nodarīti bojājumi, Izpildītājs vadās no Līguma 3. sadaļā noteiktā;
      6. Izpildītājam ir tiesības saņemt samaksu par kvalitatīviem, termiņā un atbilstoši Līgumā noteiktajam apjomam un kārtībai nodrošinātiem Pakalpojumiem.
   2. **Pasūtītāja tiesības un pienākumi:**
      1. Pasūtītājs piesaka, saņem Pakalpojumus atbilstoši savai nepieciešamībai saskaņā ar Līgumā un tā Pielikumos noteikto;
      2. Ja Pakalpojums bijis nekvalitatīvs vai autotransportam Pakalpojuma izpildes laikā nodarīti bojājumi, Pasūtītājs vadās no Līguma 3. sadaļā noteiktā;
      3. Attiecībā uz Izpildītāja Karšu saņemšanu un izmantošanu Pasūtītājs ievēro Līguma noteikumus un Izpildītāja norādījumus;
      4. Ja Pasūtītājs līdz mēneša 10. datumam nav saņēmis attaisnojuma dokumentu (rēķinu) un/vai Atskaiti, tam par to rakstveidā jāinformē Izpildītājs, pretējā gadījumā uzskatāms, ka Pasūtītājs minētos dokumentus ir saņēmis;
      5. Ja Pasūtītājs nepiekrīt attaisnojuma dokumentam (rēķinam) un/vai Izpildītāja iesniegtajā Atskaitē norādītajai informācijai par iepriekšējā kalendārajā mēnesī saņemtajiem Pakalpojumiem, Pasūtītājam ne vēlāk kā 10 (desmit) darbdienu laikā jāiesniedz Izpildītājam rakstiska pretenzija;
      6. Pasūtītājs Līgumā noteiktajā termiņā un kārtībā apņemas veikt samaksu par Pakalpojumiem, kas nodrošināti atbilstoši Līgumā izvirzītajām prasībām.
   3. **Kartes:**
      1. Izpildītājs ne vēlāk kā 10 (desmit) darbdienu laikā pēc Līguma spēkā stāšanās izgatavo Karti katram Pasūtītāja norādītajam darbiniekam, turpmāk tekstā - Kartes lietotājs (lietotāji), nodrošinot Kartes identifikācijas un drošības aizsardzību, un izsniedz Pasūtītājam Kartes bezskaidras naudas norēķinu veikšanai par Pakalpojumiem Izpildītāja Pakalpojumu nodrošināšanas vietā, kur Kartes derīguma termiņš ir spēkā visu šī Līguma darbības laiku;
      2. Pasūtītājs ir atbildīgs par to, lai Kartes lietotājs ievērotu Līguma noteikumus, kā arī tas ir atbildīgs par katra Kartes lietotāja rīcību un saistībām, kas radušās izmantojot Karti;
      3. Kartes lietotājam ir tiesības nodot Karti lietošanā citai personai. Pasūtītājs uzņemas materiālo atbildību par citas personas izdevumiem Līguma darbības laikā un apmaksā visus ar Karti veiktos darījumus, izņemot gadījumu, ja Karte ir bijusi pazaudēta vai nozagta un Pasūtītājs vai Kartes lietotājs par to ir informējis Izpildītāju saskaņā ar šī Līguma noteikumiem;
      4. Ja Karte tiek pazaudēta vai prettiesiski nonāk trešās personas valdījumā, par to Pasūtītājam vai Kartes lietotājam nekavējoties jāziņo Izpildītājam mutiski pa tālruni +371 64321186 un ne vēlāk kā 1 (vienas) darbdienas laikā rakstiskā veidā, paziņojumu nosūtot elektroniski pa e-pastu [jmgrupa@inbox.lv](mailto:jmgrupa@inbox.lv). Ja ir ievērota noteiktā kārtība, Pasūtītājs, tai skaitā Kartes lietotājs nenes atbildību un neveic maksājumus par Pakalpojumiem, kas veikti, izmantojot pazaudēto vai prettiesiski atņemto Karti kopš telefoniska paziņojuma izdarīšanas brīža;
      5. Par šī Līguma darbības laikā anulējamām vai papildu Kartēm Pasūtītājs rakstveidā informē Izpildītāju;
      6. Ja tiek konstatēts, ka Karte ir bojāta vai nederīga, par to tiek sastādīts attiecīgs akts, kuru paraksta Pušu pilnvarotie pārstāvji. Izpildītājs ne vēlāk kā 10 (desmit) darbdienu laikā no akta parakstīšanas dienas bez maksas nomaina par bojātu vai nederīgu atzītu Karti;
      7. Izpildītājam ir tiesības bez iepriekšēja brīdinājuma apturēt Karšu darbību, ja Pasūtītājs nav noteiktajā termiņā norēķinājies par darījumiem, kas veikti ar Kartēm. Karšu darbība tiek atjaunota nekavējoties pēc neapmaksātās summas ieskaitīšanas Izpildītāja bankas norēķinu kontā.
3. **Norēķinu kārtība**
   1. **Līgumcena** par Pakalpojumiem ir **2 232,00** **EUR** (**divi tūkstoši divi simti trīsdesmit divi *euro* un 00 centi**). Līgumcenā nav ietverts pievienotās vērtības nodoklis un tas maksājams papildus tiesību aktos noteiktajos gadījumos un tajos noteiktajā apmērā.
   2. Pasūtītājs ir tiesīgs saņemt Pakalpojumus atbilstoši savai vajadzībai, neizlietojot visu Līgumā noteikto Līgumcenu.
   3. Vienības cena, par kādu tiek nodrošināts Pakalpojums, norādīta Izpildītāja iepirkuma “Finanšu piedāvājumā”, kas ir šī Līguma neatņemama sastāvdaļa un noformēts kā Līguma Pielikums Nr. 3. Vienības cenā nav ietverts pievienotās vērtības nodoklis un tas maksājams papildus tiesību aktos noteiktajos gadījumos un tajos noteiktajā apmērā.
   4. Vienības cenā ir iekļautas visas izmaksas, kas saistītas ar Pakalpojuma izpildi (tai skaitā, bet ne tikai arī visas administratīvās izmaksas, kas saistītas ar attaisnojuma dokumentiem (rēķiniem), Atskaitēm, Kartēm), kā arī visi iespējamie un paredzamie sadārdzinājumi, un Vienības cena Līguma darbības laikā nevar tikt paaugstināta, kā arī Pasūtītājam papildus tai nav jāveic nekādi maksājumi.
   5. Samaksa par iepriekšējā kalendārajā mēnesī saņemtajiem Pakalpojumiem veicama atbilstoši Pakalpojuma saņemšanas reižu skaitam un Vienības cenai.
   6. Attaisnojuma dokumentam (rēķinam) ir jābūt sagatavotam atbilstoši Ministru kabineta noteikumos Nr. 585 “Noteikumi par grāmatvedības kārtošanu un organizāciju” noteiktajam un tam ir jāsatur atsauce uz šī Līguma noslēgšanas datumu un numuru.
   7. Attaisnojuma dokuments (rēķins) uzskatāms par saņemtu, ja tas otrai Pusei nosūtīts pa pastu, iesniegts personīgi pret parakstu, vai nosūtīts elektroniski ar drošu elektronisko parakstu, vai arī nosūtīts elektroniski bez droša elektroniskā paraksta, ja Puses pirms tam vienojušās, ka samaksa tiks veikta uz elektroniski nosūtīta attaisnojuma dokumenta (rēķina) bez droša elektroniskā paraksta pamata.
   8. Izpildītāja attaisnojuma dokuments (rēķins), kas sagatavots un iesniegts atbilstoši Latvijas tiesību aktos un šajā Līgumā noteiktajam, tiek apmaksāts ne vēlāk kā 10 (desmit) darbdienu laikā no attaisnojuma dokumenta (rēķina) un Atskaites saņemšanas dienas, pārskaitot atlīdzību par saņemtajiem Pakalpojumiem un pievienotās vērtības nodokli uz Izpildītāja Līgumā norādīto bankas norēķinu kontu.
   9. Jebkādi citi Līgumā noteiktie maksājumi, kuriem Līgumā nav noteikts samaksas termiņš, tiek veikti ar pārskaitījumu ne vēlāk kā 15 (piecpadsmit) kalendāro dienu laikā no attiecīgās Puses dokumenta (attaisnojuma dokumenta (rēķina), pretenzijas, paziņojuma u.tml.) piestādīšanas brīža.
   10. Gadījumos, kad Pusei jāveic maksājums saskaņā ar šo Līgumu, bet pirms maksājuma veikšanas ir iestājušās prasījuma tiesības pret otru Pusi, kas izriet no šī Līguma, Puse ir tiesīga prasījuma tiesību apmērā samazināt izmaksājamo summu.
   11. Ienākošie maksājumi tiek novirzīti sekojošā secībā: nokavējuma procentos; parāda dzēšanai; kārtējā maksājuma samaksai; līgumsoda dzēšanai; zaudējumu segšanai, par kuru apmēru un samaksas kārtību Puses vienojušās.
4. **Atbildība un strīdu izskatīšana**
   1. Puse ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu, darbības vai bezdarbības rezultātā, pārkāpjot Līgumā noteiktās saistības, saskaņā ar Latvijas tiesību aktos noteikto.
   2. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
   3. Pakalpojuma pieņemšana no Pasūtītāja puses neatbrīvo Izpildītāju no atbildības un iespējamo zaudējumu segšanas, kas var rasties Izpildītāja neprofesionālās darbības dēļ.
   4. Ja Puse saistību nepienācīgi izpilda vai neizpilda Līgumā noteiktajā termiņā, tā maksā otrai Pusei līgumsodu, kas sastāda 0,5 % (nulle komats piecus procentus) no kavētā maksājuma summas vai neizpildītās saistības vērtības par katru nokavējuma dienu, bet kopsummā ne vairāk kā 10 % (desmit procentus) no pamatparāda vai galvenās saistības apmēra.
   5. Līgumsoda, kas noteikts par saistības nepienācīgu izpildi vai neizpildīšanu Līgumā noteiktajā termiņā, samaksa neatbrīvo no Līgumā noteikto saistību izpildes un zaudējumu atlīdzināšanas.
   6. Vienpusēja atkāpšanās no Līguma ir pielaižama tikai tad, kad tā pamatota ar paša Līguma raksturu vai kad to zināmos apstākļos atļauj likums, vai arī kad tāda tiesība bijusi noteikti pielīgta, visos citos gadījumos, kad Puse vienpusēji atkāpjas no Līguma tā maksā otrai Pusei līgumsodu 10 % (desmit procentu) apmērā no Līgumcenas.
   7. Jebkuras nesaskaņas, domstarpības vai strīdi tiks risināti savstarpēju sarunu ceļā. Ja Puses nespēj vienoties, strīds risināms saskaņā ar Latvijas spēkā esošajiem tiesību aktiem tajos noteiktajā kārtībā Latvijas Republikas tiesā (ja Izpildītājs ir ārvalstnieks, prasība pret Izpildītāju ceļama tiesā pēc Pasūtītāja juridiskās adreses).
5. **Nepārvarama vara (Force majeure)**
   1. Puse neatbild par jebkuras savas saistības neizpildīšanu, ja šāda neizpilde ir notikusi tāda notikuma rezultātā, no kura nav iespējams izvairīties un kura sekas nav iespējams pārvarēt, kuru Puse Līguma slēgšanas brīdī nevarēja paredzēt, un kas nav noticis Puses vai tās kontrolē esošās personas rīcības dēļ, un kas saistību izpildi ne tikai apgrūtina, bet padara neiespējamu.
   2. Pusei, kas nokļuvusi šādas nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 5 (piecu) darbdienu laikā pēc nepārvaramas varas apstākļu iestāšanās. Pēc otras Puses pieprasījuma iesniedzams kompetentas institūcijas izsniegts dokuments, kas apstiprina nepārvaramas varas apstākļu iestāšanos. Gadījumā, ja Puse nav paziņojusi par nepārvaramas varas apstākļu iestāšanos Līgumā noteiktajā kārtībā, tā vēlāk nevar atsaukties uz nepārvaramu varu.
   3. Nepārvaramas varas iestāšanās gadījumā saistību izpilde tiek pagarināta par laika periodu, kurā darbojušies nepārvaramas varas apstākļi.
   4. Ja nepārvaramas varas dēļ Līgums nedarbojas ilgāk par 15 (piecpadsmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes.
6. **Līguma spēkā esamība**
   1. Līgums stājas spēkā datumā, kāds norādīts Līguma preambulā, un darbojas līdz pilnīgai saistību izpildei.
   2. Līguma darbības laikā Līgums var tikt atcelts vai izbeigts pirms saistību izpildes, Pusēm par to savstarpēji rakstveidā vienojoties, Latvijas tiesību aktos noteiktajos gadījumos, kā arī šajā Līgumā noteiktajos gadījumos, turklāt katrai Pusei šajā Līgumā noteiktajos gadījumos ir tiesības vienpusējā kārtā atkāpties no Līgumā noteikto saistību izpildes bez otras Puses piekrišanas, izbeidzot Līgumu pirms saistību izpildes.
   3. Pasūtītājam ir tiesības, neatlīdzinot Līgumā noteikto līgumsodu un zaudējumus, kas var rasties, izlietojot šo tiesību, vienpusējā kārtā atkāpties no Līguma, vismaz 10 (desmit) darbdienas iepriekš rakstveidā par to paziņojot Izpildītājam, ja:
      1. Pasūtītājam tiek samazināts vai netiek piešķirts finansējums Pakalpojumu saņemšanai;
      2. Pasūtītājam ir zudusi vajadzība, kuras dēļ noslēgts dotais Līgums;
      3. Izpildītājs ir pieļāvis Pakalpojuma izpildes kavējumu vai arī nodrošinājis Pakalpojumu, bet neievērojot Līgumā noteikto kārtību vai apjomu, vai kvalitāti;
      4. konstatēts “Publisko iepirkumu likuma” 64. panta pirmajā daļā minētais gadījums;
      5. iestājies Līguma 7.4. punktā noteiktais gadījums;
      6. Izpildītājam ir pasludināts maksātnespējas process, apturēta tā saimnieciskā darbība vai tas tiek likvidēts;
      7. Izpildītājs būtiski pārkāpj Līguma, tai skaitā tā pielikumu, noteikumus, radot apstākļus, pie kuriem jebkurš līgumslēdzējs saskaņā ar labu darījumu praksi zaudētu ieinteresētību saistību turpināšanā.
   4. Izpildītājam ir tiesības, neatlīdzinot Līgumā noteikto līgumsodu un zaudējumus, kas var rasties, izlietojot šo tiesību, vienpusējā kārtā atkāpties no Līguma, vismaz 10 (desmit) darbdienas iepriekš rakstveidā par to paziņojot Pasūtītājam, ja:
      1. Pasūtītājs ir pieļāvis samaksas kavējumu, kur kavējums pārsniedz 10 (desmit) darbdienas;
      2. iestājies Līguma 7.4. punktā noteiktais gadījums;
      3. Pasūtītājam ir pasludināts maksātnespējas process, apturēta tā saimnieciskā darbība vai tas tiek likvidēts;
      4. Pasūtītājs būtiski pārkāpj Līguma, tai skaitā tā pielikumu, noteikumus, radot apstākļus, pie kuriem jebkurš līgumslēdzējs saskaņā ar labu darījumu praksi zaudētu ieinteresētību saistību turpināšanā.
   5. Paziņojums par atkāpšanos no Līguma nosūtāms vai nu ar pasta starpniecību ierakstītā sūtījumā uz Līgumā norādīto adresi, vai arī iesniedzams personīgi pret parakstu, vai arī nosūtāms elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. Gadījumā, ja dokuments sūtīts ar pasta starpniecību ierakstītā sūtījumā, tas uzskatāms par saņemtu 3. (trešajā) dienā pēc tā nodošanas pastā.
   6. Kad Puse saskaņā ar Līgumā noteikto ir izmantojusi tiesību vienpusējā kārtā atkāpties no Līguma, Līgums uzskatāms par izbeigtu ar dienu, kad notecējis paziņojuma termiņš. Minētais neattiecas uz samaksas pienākumu, kur maksājumu saistības radušās līdz Līguma izbeigšanas dienai, kā arī citām maksājumu saistībām, darbībām un restitūcijas pienākumu, ja tas paredzēts Līguma izbeigšanas gadījumā, kā arī Līgumā noteiktā kārtībā iegūtām garantijām, konfidencialitāti, strīdu izskatīšanas kārtību, piemērojamiem tiesību aktiem un citiem Līguma Vispārīgiem noteikumiem, kur Līgumā noteiktais regulējums ir spēkā līdz pilnīgai izpildei.
7. **Līguma grozīšanas kārtība**
   1. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
      1. grozījumi ir nebūtiski;
      2. grozījumi ir būtiski. Ja grozījumi ir būtiski, tos drīkst izdarīt, neveicot “Publisko iepirkumu likumā” paredzēto procedūru, tikai Līguma 9.2. punktā noteiktajos gadījumos;
      3. grozījumi attiecas uz Līgumcenas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī Līguma 9.2.1.-9.2.3. apakšpunktu), vienlaikus nepārsniedz 10 % (desmit procentus) no sākotnējās Līgumcenas.
   2. Būtiski Līguma grozījumi ir pieļaujami:
      1. gadījumos, kad iepirkuma dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību;
      2. gadījumos, kad Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādātiem pakalpojumiem, vai Izpildītāja maiņa radītu ievērojamas grūtības. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līgumcenas attiecībā uz katru gadījumu, kas minēts šī Līguma apakšpunktā un nākamajā apakšpunktā;
      3. ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līgumcenas attiecībā uz katru gadījumu, kas minēts šī Līguma apakšpunktā un iepriekšējā apakšpunktā;
      4. ja Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par plānoto līgumu vai iepirkuma dokumentos noteiktajām kvalifikācijas prasībām, un uz to neattiecas “Publisko iepirkumu likuma” [9. panta](https://likumi.lv/doc.php?id=287760#p42) astotajā daļā paredzētie izslēgšanas noteikumi.
   3. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
8. **Prasības attiecībā uz personālu un apakšuzņēmējiem**
   1. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju, uz kuru iespējām Izpildītājs ir balstījies, nomaiņu.
   2. Pasūtītājs nepiekrīt iepirkuma piedāvājumā norādītā personāla nomaiņai, ja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt iepirkuma piedāvājumā norādītā apakšuzņēmēja, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, nomaiņai, ja piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai, ja tas atbilst “Publisko iepirkumu likuma” [9. panta](https://m.likumi.lv/doc.php?id=287760#p42) astotajā daļā minētajiem pretendentu izslēgšanas gadījumiem.
   4. Pārbaudot jaunā apakšuzņēmēja atbilstību, Pasūtītājs piemēro “Publisko iepirkumu likuma” [9. panta](https://m.likumi.lv/doc.php?id=287760#p42) astotās daļas noteikumus.
   5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
9. **Ierobežotas pieejamības informācija**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
   3. Informācijas neizpaušanas noteikumi neattiecas arī uz gadījumiem, kad Latvijas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
10. **Datu aizsardzība**
    1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
    2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
    3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
    4. Ja saskaņā ar tiesību aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas jāinformē par to otru Pusi, ja vien tiesību akti to neaizliedz.
    5. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu, ko tai uzliek Līgums vai jebkādi piemērojamie tiesību akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
    6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
11. **Vispārīgie noteikumi**
    1. Pasūtītājs par pilnvaroto pārstāvi (kontaktpersonu) šī Līguma izpildes laikā nozīmē Administratīvās daļas darba organizācijas inženieri Lauri Grigānu, tālrunis: +371 67028145, e-pasts: [Lauris.Grigans@lvceli.lv](mailto:Lauris.Grigans@lvceli.lv).

Izpildītājs par pilnvaroto pārstāvi (kontaktpersonu) šī Līguma izpildes laikā nozīmē galveno grāmatvedi Lanu Markusu, tālrunis: +371 64321186, e-pasts: [jmgrupa@inbox.lv](mailto:jmgrupa@inbox.lv).

Puses pilnvarotais pārstāvis (kontaktpersona) ir atbildīgs par Līguma izpildes organizēšanu un uzraudzīšanu. Pilnvarotajam pārstāvim (kontaktpersonai), kas nav Puses izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā.

* 1. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
  2. Ja kāds no Līguma noteikumiem atbilstoši Latvijas spēkā esošajiem tiesību aktiem kļūst pilnībā vai daļēji par spēkā neesošu vai kļūst neizpildāms - tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
  3. Jautājumi, kas nav noregulēti Līgumā, apspriežami saskaņā ar Latvijas tiesību aktiem.
  4. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusei to tālāku izmantošanu.
  5. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt šā Līguma noteikumu tulkošanu.
  6. Puses informācijas un dokumentu apritē izmanto Līgumā norādīto e-pastu. Informācija un dokumenti, kas nosūtīti otrai Pusei uz Līgumā norādīto e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas kārtība ir īpaši atrunāta citos Līguma noteikumos.
  7. Pusei ir pienākums savlaicīgi paziņot otrai Pusei par šajā Līgumā norādīto rekvizītu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
  8. Puses ar saviem parakstiem apliecina, ka Pusēm ir saprotams Līguma saturs, nozīme un sekas, Puses atzīst Līgumu par pareizu un savstarpēji izdevīgu un labprātīgi vēlas to parakstīt.
  9. Līgums satur galīgo Pušu vienošanos, un Pusēm ir saistošas tikai tās saistības, kas ir atrunātas šajā Līgumā un tā pielikumos. Ja starp Pusēm attiecībā uz Līguma priekšmetu ir iepriekš ticis noslēgts līgums, tad ar šī Līguma spēkā stāšanos iepriekš noslēgtais līgums beidz savu darbību, ievērojot līguma noteikumos noteikto.
  10. Līgumam ir šādi pielikumi, kas ir Līguma neatņemamas sastāvdaļas:
* Pielikums Nr. 1 – “Darba uzdevums” (kopija);
* Pielikums Nr. 2 – “Tehniskais piedāvājums” (kopija);
* Pielikums Nr. 3 – “Finanšu piedāvājums” (kopija).
  1. Līgums sastādīts 2 (divos) eksemplāros ar vienādu juridisko spēku, katrai Pusei nodots Līguma 1 (viens) eksemplārs.

**Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| **VAS “Latvijas Valsts ceļi”**  Reģ. Nr. 40003344207  PVN Reģ. Nr. LV40003344207  Adrese: Gogoļa iela 3, Rīga, LV-1050  Banka: AS SEB banka  Kods: UNLALV2X  Konts: LV04UNLA0050005573526  Tālrunis: +371 67028169  Fakss: +371 67028171  E-pasts: [lvceli@lvceli.lv](mailto:lvceli@lvceli.lv)  **Pasūtītāja vārdā:**  /VAS “Latvijas Valsts ceļi”  valdes priekšsēdētājs Jānis Lange/ | **SIA “JM Grupa”**  Reģ. Nr. 44103025140  PVN Reģ. Nr. LV44103025140  Adrese: S. Eizenšteina iela 31-11,  Rīga, LV-1079  Banka: AS Swedbank  Kods: HABALV22  Konts: LV02HABA0551035859814  Tālrunis: +371 64321186  Fakss: \*\*\*  E-pasts: [jmgrupa@inbox.lv](mailto:jmgrupa@inbox.lv)  **Izpildītāja vārdā:**  /SIA “JM Grupa”  valdes priekšsēdētājs Mairis Arājs/ |